


Photovoice

Pentru ca tinerii să devină mai implicați în organizație, puteți pune în aplicare cu ei metode participative de învățare în context nonformal. De exemplu, Photovoice:

Ideea principală a metodei Photovoice este de a povesti prin fotografii. Cuvântul în sine este o combinație a două cuvinte: "fotografie" și "voce" = vorbit prin imagini. Photovoice presupune un grup de oameni care fac fotografii pe o anumită temă importantă pentru ei sau pentru comunitate. Se întâlnesc în mod regulat și își prezintă reciproc fotografiile, discută despre ele, împărtășesc opinii și dezvoltă un mesaj comun care poate fi transmis către un anumit public. Alături de fiecare imagine apare un mesaj de la autor. Apoi, grupul face o selecție a fotografiilor și le prezintă publicului și autorităților, pentru a transmite un mesaj puternic.

Cum se întâmplă într-un proces de Photovoice?
Mai întâi se stabilește obiectivul procesului împreună cu grupul de tineri. Ce doriți să arătați prin fotografii și povești? Care este problema comunității sau a tinerilor? După ce aveți tema centrală a procesului, fiecare tânăr primește (sau are deja) o cameră/ smartphone și o/ îl folosește pentru a documenta/ fotografia problema din propria perspectivă. Se lucrează cu termene limită. Grupul se întâlnește și discută fotografiile folosind facilitatori care iau notiţe și îi ajută pe tineri să scrie poveștile fotografiilor. Durata acestei etape poate varia de la 2-3 săptămâni la câteva luni. Apoi, rezultatele procesului de Photovoice sunt prezentate publicului și autorităților publice printr-o expoziție care prezintă fotografiile selectate și poveștile lor. Fotografiile și mesajele care apar în cadrul expoziției sunt selectate de tineri înșiși.

Expoziția de fotografie este cel mai frecvent rezultat al unui process de Photovoice, dar, de fapt, fotografiile și poveștile care le însoțesc pot fi aranjate în mai multe tipuri de activități:

• Cărți poștale care pot fi trimise autorităților publice pe care doriți să le convingeți să ia o decizie
• Filme/ clipuri video distribuite online 
• Expoziția în sine poate călători în oraşul sau prin ţara dumneavoastră 
• Puteţi face semen de cărți cu imaginile din expoziție 
• Expoziția poate fi însoțită și de alte evenimente - o masă rotundă, un spectacol, o licitație având drept scop strângerea de fonduri, etc.

